कानपुर में कोयला मंत्री श्रीप्रकाश जायसवाल के काफिले पर जूते फेंके गए  
कानपुर में केंद्रीय कोयला मंत्री और स्थानीय सांसद श्रीप्रकाश जायसवाल के काफिले को रोकने का प्रयास कर रहे व्यापारियों ने  उनके काफिले की तरफ जूते-चप्पल उछाले।
खुदरा व्यापार में एफडीआई का विरोध कर रहे व्यापारियों के एक समूह ने शनिवार को केंद्रीय कोयला मंत्री और कानपुर के सांसद श्रीप्रकाश जायसवाल के काफिले को रोककर अपना विरोध दर्ज कराने का प्रयास किया।
जब काफिला नहीं रुका, तो नाराज व्यापारियों ने केंद्र सरकार, एफडीआई और केंद्रीय मंत्री के खिलाफ जमकर नारेबाजी की और कुछ लोगों ने उनके काफिले की तरफ जूते-चप्पल भी उछाले। हालांकि जूते-चप्पल नीचे गिर गए और किसी को लगे नहीं। बाद में जायसवाल के पीछे चल रहे कांग्रेस कार्यकर्ताओं और व्यापारियों में झड़प भी हुई।

जब काफिला नहीं रुका, तो नाराज व्यापारियों ने केंद्र सरकार, एफडीआई और केंद्रीय मंत्री के खिलाफ जमकर नारेबाजी की और कुछ लोगों ने उनके काफिले की तरफ जूते-चप्पल भी उछाले। हालांकि जूते-चप्पल नीचे गिर गए और किसी को लगे नहीं। बाद में जायसवाल के पीछे चल रहे कांग्रेस कार्यकर्ताओं और व्यापारियों में झड़प भी हुई।